<classify> TP Mazembe iliyocheza nusu fainali mwaka jana, iliepuka kipigo cha mechi ya kwanza cha bao 1-0 ugenini Tshwane na juzi kuibuka na ushindi wa mabao 3-1 nyumbani kwake mjini Lubumbashi.Lakini mabao ya Rainford Kalaba, Samata na Roger Assale yalihakikisha kuwa bao la Percy Tau halikuwa na maana kwa wageni hao na hivyo kikosi hicho kusonga mbele.Kwa upande wake, Al Hilal ya Sudan iliitupa nje mabingwa wa Malawi, Big Bullets saa chache baada ya mabingwa hao kupata kifo cha beki wao, Douglas Chirambo.Chirambo aliripotiwa kufariki kwa ugonjwa wa uvimbe kwenye ubongo baada ya kuugua kwa muda mrefu, lakini mechi hiyo ya raundi ya pili iliendelea kama kawaida na kumalizika kwa sare ya bao 1-1, na Wasudan kufuzu kwa jumla ya mabao 5-1.Ushindi wa mabao 4-0 mjini Khartoum yalihakikisha Al Hilal inasonga mbele raundi ya ijayo na walimaliza kazi baada ya Frank Boubacar kusawazisha bao la James Chilapondwa aliyefunga kwa penalti katika dakika ya 74.CS Sfaxien pia iliyofungwa katika nusu fainali msimu uliopita, ilijiweka pazuri baada ya kuishinda Semassi kwa bao 1-0 na kufuzu kwa jumla ya mabao 6-0.Marius Noubissi alifunga bao pekee la mechi hiyo ya marudiano ambayo ilikamilisha ratiba baada ya timu hiyo ya Tunisia kushinda mabao 5-0 mwezi uliopita.Kaloum Star pia imesonga mbele baada ya kuishinda Zesco United ya Zambia kwa penalti 5-4, baada ya timu hizo kumaliza dakika 120 zikiwa sare ya mabao 2-2.Kadi nyekundu ya Kingsley Sokari iliigharimu Enyimba kwani Smouha ya Misri ilifunga mabao mawili katika dakika saba za mwisho kupata ushindi wa mabao 2-0 na kusonga mbele kwa jumla ya mabao 2-1.Raja Casablanca, Leopard, Esperance Tunis, Sanga Balende na Eulma pia zilisonga mbele juzi.  <topic>: MICHEZO 